**OBVESTILO ZUNANJIM OSEBAM PO 13. ČLENU SPLOŠNE UREDBE O VARSTVU**

**PODATKOV (GDPR) GLEDE OBDELAVE OSEBNIH PODATKOV[[1]](#footnote-1)**

* **Upravljavec zbirk osebnih podatkov:** Ministrstvo za gospodarstvo, turizem in šport, Kotnikova ulica 5, 1000 Ljubljana, tel.: (01) 400 33 11, e-mail: gp.mgts@gov.si, spletna stran: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/o-ministrstvu/>, ki ga predstavlja minister Matjaž Han, tel.: (01) 400 36 21
* **Kontakti pooblaščene osebe za varstvo osebnih podatkov (DPO):** Katja Gregorčič Belšak, naslov: Ministrstvo za gospodarstvo, turizem in šport, Kotnikova ulica 5, 1000 Ljubljana, s pripisom »za pooblaščeno osebo za varstvo osebnih podatkov«, e-pošta: dpo.mgts@gov.si, tel.: (01) 400 33 11
* **Informacija o pravici do vložitve pritožbe pri nadzornem organu:** Posameznik, na katerega se nanašajo osebni podatki, ima pravico do vložitve pritožbe pri nadzornem organu za varstvo osebnih podatkov. Pritožba se vloži na naslov: Informacijski pooblaščenec, Dunajska cesta 22, 1000 Ljubljana, tel: 01 230 97 30, e-mail: gp.ip@ip-rs.si, spletna stran: <https://www.ip-rs.si/>.

**EVIDENCA OBISKOVALCEV (VSTOPOV IN IZSTOPOV IZ URADNIH PROSTOROV MINISTRSTVA)**

**Namen obdelave osebnih podatkov:** Varovanje premoženja, življenja ali telesa zaposlenih ter reda v prostorih ministrstva, zagotavljanja nadzora vstopa ali izstopa v ali iz službenih prostorov.

**Pravna podlaga za obdelavo osebnih podatkov:** e) točka prvega odstavka 6. člena Splošne uredbe o varstvu podatkov, 85. člen Zakona o varstvu osebnih podatkov (ZVOP-2).

**Vrste osebnih podatkov:** datum vpisa, osebno ime osebe, ki namerava vstopiti, zaposlitev oziroma organizacija, iz katere prihaja (če jo zastopa), razlog vstopa (navedba imena in priimka obiskane osebe), ura vstopa in izstopa, po potrebi pa tudi številka in vrsta uradnega identifikacijskega dokumenta obiskovalca, naslov prebivališča ter vrsta in registrska številka vozila.

**Uporabniki ali kategorije uporabnikov osebnih podatkov, če obstajajo:** Pooblaščeni organi varovanja.

**Informacije o prenosih osebnih podatkov v tretjo državo ali mednarodno organizacijo:** Podatkov se ne prenaša v tretje države ali v mednarodno organizacijo.

**Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:** Podatki se hranijo 90 dni od vpisa, nato se uničijo.

**Informacije o obstoju pravic posameznika:** Posameznik lahko zahteva dostop do osebnih podatkov, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov, pravico do popravka, ugovora, izbrisa ali omejitve obdelave.

**Informacija o pravici do preklica privolitve, kadar obdelava temelji na privolitvi:** Obdelava ne temelji na privolitvi posameznika.

**Zagotovitev osebnih podatkov je zakonska ali pogodbena obveznost:** Ne

**Ali mora posameznik zagotoviti osebne podatke ter kakšne so morebitne posledice, če jih ne zagotovi:** Da. Posameznik mora zagotoviti osebne podatke, ki jih določa ZVOP-2. Če podatkov ne zagotovi, se mu zavrne vstop v poslovne prostore ministrstva.

**Informacije o obstoju avtomatiziranega sprejemanja odločitev, vključno z oblikovanjem profilov:** Avtomatizirano odločanje in/ali profiliranje se ne izvajata.

**Neobičajne nadaljnje obravnave:** Neobičajne nadaljnje obravnave se ne izvajajo.

**EVIDENCA VIDEONADZORNEGA SISTEMA**

**Upravljavec zbirke osebnih podatkov** je poleg Ministrstva za gospodarstvo, turizem in šport tudi Ministrstvo za kohezijo in regionalni razvoj, Kotnikova ulica 5,1000 Ljubljana, tel.: (01) 400 33 11, e-mail: gp.mkrr@gov.si, spletna stran: <https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/o-ministrstvu-za-kohezijo-in-regionalni-razvoj/>, ki ga predstavlja minister dr. Aleksander Jevšek, tel.: 01 400 36 80.

Videonadzor za upravljavca izvaja pogodbeni obdelovalec: družba Varovanje Galekom d.o.o. (01) 895 02 68; info@galekom.si. **Odgovorna oseba za obveščanje posameznikov glede obdelave osebnih podatkov** je Duška Bartol, tel.: 051 671 222 ali e-mail: duska@galekom.si.

**Namen obdelave osebnih podatkov:** Zagotavljanje nadzora nad parkiranjem na parkirnih mestih pred recepcijo (glavni vhod v poslovne prostore na Kotnikovi ulici 5, Ljubljana), ki so namenjena obiskovalcem obeh ministrstev.

**Pravna podlaga za obdelavo osebnih podatkov:** e) točka prvega odstavka 6. člena Splošne uredbe o varstvu podatkov v povezavi s 76. členom in 77. členom ZVOP-2.

**Vrste osebnih podatkov:** Datum in ura nastanka žive slike, lokacija kamere.

**Uporabniki ali kategorije uporabnikov osebnih podatkov, če obstajajo:** Pooblaščeni organi varovanja.

**Informacije o prenosih osebnih podatkov v tretjo državo ali mednarodno organizacijo:** Podatkov se ne prenaša v tretje države ali v mednarodno organizacijo.

**Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:** Podatki se ne hranijo, saj videonadzor omogoča le spremljanje dogajanja v živo in ne snema in hrani posnetkov.

**Informacije o obstoju pravic posameznika:** Zaradi narave obdelave osebnih podatkov – spremljanje dogajanja v živo brez snemanja in hranjenja posnetkov – posameznik pravic iz 15. do 22. člena Splošne uredbe pri upravljavcu ne more uveljavljati. Pravice iz navedenih členov Splošne uredbe: pravica do dostopa do podatkov, do popravka, do izbrisa podatkov, do omejitve obdelave, do prenosljivosti podatkov in do ugovora obdelavi, so namreč v primeru videonadzornega sistema, ki omogoča le spremljanje dogajanja v živo brez snemanja, brezpredmetne. Upravljavec zagotavlja varstvo osebnih podatkov tako, da fizično omogoča spremljanje dogajanja v živo (vpogled v monitor) le varnostniku-receptorju pogodbeno izbrane varnostne službe in nobeni drugi nepooblaščeni osebi.

**Informacija o pravici do preklica privolitve, kadar obdelava temelji na privolitvi:** Obdelava ne temelji na privolitvi posameznika.

**Zagotovitev osebnih podatkov je zakonska ali pogodbena obveznost:** Ne

**Ali mora posameznik zagotoviti osebne podatke ter kakšne so morebitne posledice, če jih ne zagotovi:** Nujnost zagotovitve osebnih podatkov oz. osebna privolitev ni potreba zaradi obstoja zakonske podlage za izvajanje videonadzora. Posameznik ima pravico, da ne vstopi v območje, na katerem se izvaja videonadzor, vendar pa prihod na službena parkirna mesta ni mogoč na način, da bi se posameznik izognil videonadzoru.

**Informacije o obstoju avtomatiziranega sprejemanja odločitev, vključno z oblikovanjem profilov:** Avtomatizirano odločanje in/ali profiliranje se ne izvajata.

**Neobičajne nadaljnje obravnave:** Zvočna intervencija za čas videonadzora se ne izvaja. Nadzor s pomočjo videonadzornega sistema spremlja varnostnik-receptor na delovnem mestu varnostno-receptorske službe na Kotnikovi ulici 5 v Ljubljani vsak delovni dan od 7. do 18. ure. (živa slika).

**EVIDENCA JAVNIH RAZPISOV, POZIVOV IN OBJAV**

**Namen obdelave osebnih podatkov:** Hramba dokumentacije zaradi zagotovitve pravilnosti izvedenega izbornega postopka skladno z veljavno zakonodajo, ki ureja izvajanje naložb v skladu s finančnimi pravili Mehanizma za okrevanje in odpornost, skladov Evropske unije, Evropskega sklada za regionalni razvoj (ESRR), Evropskega socialnega sklada plus (ESS+), Kohezijskega sklada in Sklada za pravični prehod (SPP) ter slovenskih javnih sredstev.

**Pravna podlaga za obdelavo osebnih podatkov:** b) in e) točki prvega odstavka 6. člena Splošne uredbe o varstvu podatkov, drugi odstavek 69. člena in 140. člen Uredbe št. 1303/2013/EU, Priloga XVII Uredbe (EU) 2021/1060, 22. člen Uredbe EU 2021/241, četrti odstavek 6. člena ZVOP-2, 66. člen Zakona o splošnem upravnem postopku, 40. do 51. člen Zakona o preprečevanju pranja denarja in financiranja terorizma, 77. člen Zakona o javnem naročanju in drugi posebni zakoni, ki so podlaga za izvajanje posameznega razpisa.

**Obrazložitev zakonitih interesov:** /

**Uporabniki ali kategorije uporabnikov osebnih podatkov, če obstajajo:**Ministrstvo za gospodarstvo, turizem in šport, Ministrstvo za kohezijo in regionalni razvoj, Finančna uprava Slovenije, Organ upravljanja, Organ za potrjevanje na Ministrstvu za finance, Računsko sodišče Republike Slovenije, Urad Republike Slovenije za nadzor proračuna in ostali nadzorni organi v okviru njihovih pristojnosti.

**Informacije o prenosih osebnih podatkov v tretjo državo ali mednarodno organizacijo:** Podatki se lahko prenašajo tudi na zahtevo Evropske komisije ali institucij pristojnih za kontrolo za namen preverjanja v okviru njihove pristojnosti.

**Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**5 let od dneva zaključka postopka izbora (zavrnjene / zavržene vloge), oziroma trajno (odobrene vloge).

**Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**Posameznik lahko zahteva dostop do osebnih podatkov, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov, pravico do popravka, ugovora, izbrisa ali omejitve obdelave. Če posameznik zahteva izbris ali omejitev obdelave njegovih osebnih podatkov ter o tem obvesti skrbnika razpisa ali pogodbe ali pooblaščeno osebo za varstvo osebnih podatkov upravljavca in vloge ni mogoče nadalje obravnavati ali izvrševati pogodbe, se šteje, da je s tem odstopil od vloge oziroma pogodbe. Osebni podatki posameznika se zbrišejo z dnem odstopa od vloge oziroma z dnem vrnitve po veljavni pogodbi že prejetih sredstev.

**Informacija o pravici do preklica privolitve, kadar obdelava temelji na privolitvi:** Obdelava ne temelji na privolitvi posameznika.

**Zagotovitev osebnih podatkov je zakonska ali pogodbena obveznost:** Da

**Ali mora posameznik zagotoviti osebne podatke ter kakšne so morebitne posledice, če jih ne zagotovi:** V primeru, da ni mogoče preveriti izpolnjevanja razpisnih pogojev, se vloga na javni razpis / javni poziv ne more obravnavati in vloga se s sklepom zavrže.

**Informacije o obstoju avtomatiziranega sprejemanja odločitev, vključno z oblikovanjem profilov** ter vsaj v takih primerih smiselne informacije o **razlogih** zanj, kot tudi **pomen** in **predvidene posledice** take obdelave za posameznika, na katerega se nanašajo osebni podatki:

Prek sistema MFERAC se avtomatizirano preverja dejanske lastnike prijaviteljev, ki so v skladu z zakonom, ki ureja preprečevanje pranja denarja in financiranja terorizma, zavezani k vpisu podatkov v Register dejanskih lastnikov, ki ga vodi Agencija Republike Slovenije za javnopravne evidence in storitve (AJPES). Preverjanje pa je mogoče tudi prek integriranega orodja IT Arachne, namenjenega podatkovnemu rudarjenju in obogatitvi podatkov, ki ga je razvila Evropska komisija in se uporablja na področju strukturnih skladov (Evropski socialni sklad, Kohezijski sklad in Evropski sklad za regionalni razvoj) in Mehanizma za okrevanje in odpornost z namenom krepitve odkrivanja, preprečevanja in ugotavljanja goljufij.

**EVIDENCA KANDIDATOV ZA ZAPOSLITEV**

**Namen obdelave osebnih podatkov:** Hramba dokumentacije zaradi izvajanja postopkov javnih natečajev in javnih objav oz. za namen izvedbe potrebnih postopkov za zaposlitev kandidata ter za namen uveljavljanja morebitnih pravnih zahtevkov in obrambo pred pravnimi zahtevki.

**Pravna podlaga za obdelavo osebnih podatkov:** b) in c) točki prvega odstavka 6. člena Splošne uredbe o varstvu podatkov, 48. člen Zakona o delovnih razmerjih.

**Vrste osebnih podatkov:** Ime in priimek, naslov prebivališča, delovne izkušnje (delovno mesto, zahtevnost delovnega mesta, vrsta in zahtevnost dela, obdobje zaposlitve oz. opravljanja dela, naziv delodajalca), podatki o izobrazbi, podatki o opravljenih strokovnih in drugih izpitih, o znanju tujih jezikov, vozniškem dovoljenju, kompetencah, državljanstvu, podatki o nekaznovanosti in o tem, da kandidat ni v kazenskem postopku, presoja strokovne usposobljenosti (razgovor, pisni preizkus), kontaktni podatki (telefonska številka, naslov e-pošte), naslov za vročanje, če se razlikuje od naslova bivališča, življenjepis, razlogi za kandidiranje za delovno mesto in ostali osebni podatki razvidni iz vloge kandidata.

**Uporabniki ali kategorije uporabnikov osebnih podatkov, če obstajajo:**Komisija za pritožbe iz delovnega razmerja, pristojno delovno sodišče, Ministrstvo za pravosodje, upravna enota, okrajno sodišče, izobraževalna institucija, na kateri je kandidat pridobil izobrazbo.

**Informacije o prenosih osebnih podatkov v tretjo državo ali mednarodno organizacijo:** Podatki se ne iznašajo v tretje države ali mednarodno organizacijo.

**Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**V primeru izbire in zaposlitve se osebni podatki hranijo trajno. Osebni podatki neizbranih kandidatov, navedeni v vlogi/prijavi neizbranega kandidata oz. drugi dokumentaciji, ki nastane v izbirnem postopku, se hranijo dve leti. V primeru pritožbe in/ali sodnega postopka je ta rok lahko daljši in sicer do izteka pravnih postopkov. Priloge k prijavi neizbranega kandidata (npr. dokazila o izpolnjevanju pogojev za zasedbo delovnega mesta, dokazila o kompetencah ipd.) se na njegovo zahtevo vrnejo oz. se hranijo do izteka pritožbenega roka**.**

**Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**Posameznik lahko zahteva dostop do osebnih podatkov, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov, pravico do popravka, ugovora, izbrisa ali omejitve obdelave. Če posameznik zahteva izbris ali omejitev obdelave njegovih osebnih podatkov, ki so ključni za preverjanje izpolnjevanja obveznih pogojev za zasedbo delovnega mesta, lahko navedeno pomeni, da se kandidat ne uvrsti v izbirni postopek oz. se ne more zaposliti.

**Informacija o pravici do preklica privolitve, kadar obdelava temelji na privolitvi:** Obdelava ne temelji na privolitvi posameznika.

**Zagotovitev osebnih podatkov je zakonska ali pogodbena obveznost:** Da

**Ali mora posameznik zagotoviti osebne podatke ter kakšne so morebitne posledice, če jih ne zagotovi:** V primeru osebnih podatkov, ki izkazujejo izpolnjevanje formalnih pogojev za zasedbo delovnega mesta, lahko ne-posredovanje teh podatkov pomeni, da se kandidat ne uvrsti v izbirni postopek.

**Informacije o obstoju avtomatiziranega sprejemanja odločitev, vključno z oblikovanjem profilov** ter vsaj v takih primerih smiselne informacije o **razlogih** zanj, kot tudi **pomen** in **predvidene posledice** take obdelave za posameznika, na katerega se nanašajo osebni podatki: Avtomatizirano odločanje in/ali profiliranje se ne izvajata.

1. Obvestilo je izdano na podlagi določb 13. člena Splošne uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov). [↑](#footnote-ref-1)